open-index/open-wikipedia-markdown huggingface dataset:
Πρωτάθλημα χειροσφαίρισης Α1 εθνικής κατηγορίας ανδρών 2012-2013

Το πρωτάθλημα Ελλάδας χάντμπολ ανδρών για την περίοδο 2012−13 ήταν το 24ο στην ιστορία της Α1 κατηγορίας και διεξήχθη με τη συμμετοχή δώδεκα ομάδων. Μετά το τέλος της κανονικής περιόδου, οι τέσσερις πρώτες ομάδες συνέχισαν στα πλέι οφ, οπού η ΑΕΚ επικράτησε του περσινού πρωταθλητή Διομήδη στους τελικούς με μειονέκτημα έδρας με 2-1 νίκες, και κατέκτησε το δεύτερο πρωτάθλημα στην ιστορία της. Οι δύο τελευταίες ομάδες, ο Άρης Νίκαιας και ο Πανελλήνιος, υποβιβάστηκαν στην Α2.

## Κανονική περίοδος
### Βαθμολογία

### Αποτελέσματα

## Πλέι οφ
Στα πλέι οφ βρέθηκαν οι τέσσερις πρώτες της κανονικής περιόδου. Οι ομάδες αγωνίστηκαν σε έναν γύρο (τρεις αγώνες, όλοι στην έδρα της ομάδας με την καλυτερη θέση στην κανονική περίοδο) μεταφέροντας τους βαθμούς της κανονικής περιόδου διαιρεμένους κατα το ήμισυ (σε περίπτωση κλάσματος γίνεται στρογγυλοποίηση προς τα πάνω). Ο Διομήδης ξεκίνησε με 21 βαθμούς (+0,5), η ΑΕΚ με 20, ο Δούκας με 18 και ο ΠΑΟΚ με 17 (+0,5). Οι δύο πρώτες ομάδες θα προκριθούν στους τελικούς.
### Ημιτελική φάση

### Μεγάλος Τελικός

## Τελική κατάταξη

## Παραπομπές


## Εξωτερικοί σύνδεσμοι
*Ιστότοπος της ΟΧΕ 
*Προκήρυξη πρωταθλήματος Επίσημος ιστότοπος της ΟΧΕ
*Αποτελέσματα Επίσημος ιστότοπος της ΟΧΕ
*Βαθμολογία Επίσημος ιστότοπος της ΟΧΕ



2012 2013
Κατηγορία:Χειροσφαίριση το 2012
Κατηγορία:Χειροσφαίριση το 2013
2058 Ρόκα

Ο **Ρόκα (Róka)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,359. Ανακαλύφθηκε το 1938 από τον Ούγγρο αστρονόμο Γκιόργκι Κούλιν, που παρατηρούσε από το Αστεροσκοπείο Κονκόλυ της Βουδαπέστης, και πήρε το όνομά του προς τιμή του συμπατριώτη του επιστημονικού συγγραφέα και εκλαϊκευτή της αστρονομίας Γεδεών Ρόκα (*Gedeon Róka*)

## Φυσικά χαρακτηριστικά
Η μέση διάμετρος του Ρόκα εκτιμάται σε 21,36 ± 3,1 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,154 ± 0,056. Ο Ρόκα περιστρέφεται γύρω από τον εαυτό του μία φορά κάθε 10 ώρες και 2 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ροκα
2059 Μπαμποκιβάρι

μικρογραφία|Η τροχιά του αστεροειδούς 2059 Μπαμποκιβάρι
Ο **Μπαμποκιβάρι (Baboquivari)** είναι ένας αστεροειδής της Οικογένειας Αμόρ με απόλυτο μέγεθος (όπως ορίζεται για το Ηλιακό Σύστημα) 15,631. Ανακαλύφθηκε το 1963 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του από την ινδιάνικη ονομασία του ιερού όρους που περιλαμβάνει και το Κιτ Πηκ, γνωστό από το Αστεροσκοπείο Κιτ Πηκ: Ο Μπαμποκιβάρι χάθηκε μετά την ανακάλυψή του, καθώς η τροχιά του δεν είχε προσδιορισθεί με ακρίβεια, και ξαναβρέθηκε με το τηλεσκόπιο των 2,3 μέτρων στο Κιτ Πηκ το 1976.

## Φυσικά χαρακτηριστικά
Τα φυσικά χαρακτηριστικά του Μπαμποκιβάρι είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπαμποκιβαρι
2061 Άνζα

μικρογραφία|Η τροχιά του αστεροειδούς 2061 Άνζα
Ο **Άνζα (Anza)** είναι ένας γεωπλήσιος αστεροειδής της Οικογένειας Αμόρ, με απόλυτο μέγεθος (όπως ορίζεται για το Ηλιακό Σύστημα) 16,015. Ανακαλύφθηκε το 1960 από τον Αμερικανό αστρονόμο Χένρυ Λη Τζίκλας, που παρατηρούσε από το Φλάγκσταφ της Αριζόνα, και πήρε το όνομά του προς τιμή του Ισπανού εξερευνητή και κυβερνήτη του Νέου Μεξικού Χουάν Μπαουτίστα δε Άνζα.

## Φυσικά χαρακτηριστικά
Η μέση διάμετρος του Άνζα εκτιμάται σε 2,6 χιλιόμετρα (μπορεί και λιγότερο). Ο φασματικός τύπος του είναι **TCG** (κατά Tholen), ενώ το γεωμετρικό άλβεδό του είναι 0,06 (μπορεί και περισσότερο). Ο Άνζα περιστρέφεται γύρω από τον εαυτό του μία φορά κάθε 8 ως 15 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ανζα
2062 Ατών

μικρογραφία|Η τροχιά του αστεροειδούς 2062 Ατών
Ο **Ατών (Aten)** είναι ένας μικρός γεωπλήσιος αστεροειδής με απόλυτο μέγεθος (όπως ορίζεται για το Ηλιακό Σύστημα) 16,80. Ανακαλύφθηκε το 1976 από την Αμερικανίδα αστρονόμο Έλινορ Χέλιν, που παρατηρούσε από το Αστεροσκοπείο του Πάλομαρ, και πήρε το όνομά του από τον ομώνυμο θεό των αρχαίων Αιγυπτίων.

Ο Ατών υπήρξε ο πρώτος αστεροειδής που βρέθηκε να έχει μεγάλο ημιάξονα της τροχιάς του (δηλαδή μέση απόσταση από τον `Ηλιο) μικρότερο από 1 AU. Μία νέα κατηγορία αστεροειδών που πλησιάζουν τη Γη δημιουργήθηκε έτσι, στην οποία ο Ατών έδωσε το όνομά του: οι αστεροειδείς Ατών, από τους οποίους 16 είναι σήμερα γνωστοί και με αύξοντα αριθμό, ενώ πολλοί άλλοι περιμένουν να τους δοθεί αύξοντας αριθμός.

## Φυσικά χαρακτηριστικά
Η μέση διάμετρος του Ατών εκτιμάται σε 1,1 χιλιόμετρο. Ο φασματικός τύπος του είναι **S** (λιθώδης), ενώ το γεωμετρικό άλβεδό του είναι 0,26. Η μάζα του εκτιμάται σε 760 εκατομμύρια τόνους για μέση πυκνότητα 2 gr/cm³. Ο Ατών περιστρέφεται γύρω από τον εαυτό του μία φορά κάθε 30 ως 50 ώρες περίπου. Η μέση θερμοκρασία στην επιφάνειά του υπολογίζεται σε +2 βαθμούς C.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ατων
Εγκώμιο (αποσαφήνιση)

Με την ονομασία **εγκώμιο** μπορεί να αναφερόμαστε σε:

*Εγκώμιο, γραπτός ή προφορικός τιμητικός λόγος.

## Εκκλησιαστική υμνολογία
* Εγκώμια επιταφίου, ύμνοι που ψάλλονται τη Μεγάλη Εβδομάδα.

## Λογοτεχνικά έργα
* Εγκώμιον θανάτου, έργο του Αλκιδάμα.
* Εγκώμιον βομβυλιών και άλατος, έργο του Αλκιδάμα.
* Εγκώμιον Νάϊδας, έργο του Αλκιδάμα.
*Εγκώμιον Ελένης, έργο του Γοργία.
*Εγκώμιον Ευαγόρα, έργο του Ισοκράτη
*Εγκώμιο Ελένης, έργο του Ισοκράτη.
*Μυίας Εγκώμιο, έργο του Λουκιανού.
*Πατρίδος Εγκώμιον, έργο του Λουκιανού.
*Μωρίας Εγκώμιον, έργο του Έρασμου.
*Εγκώμιο των μαστών των γυναικών, έργο του Ντικομάνπου.
2063 Βάκχος

Ο **Βάκχος (Bacchus)** είναι ένας Απολλώνειος αστεροειδής, που περνά από τις τροχιές της Γης και της Αφροδίτης και έχει απόλυτο μέγεθος (όπως ορίζεται για το Ηλιακό σύστημα) 17,1. Ανακαλύφθηκε το 1977 από τον Αμερικανό αστρονόμο Τσαρλς Κόουαλ, που παρατηρούσε από το Αστεροσκοπείο του Πάλομαρ, και πήρε το όνομά του από τον Βάκχο.

Τον Μάρτιο 1996 παρατηρήσεις ραντάρ από το ραδιοτηλεσκόπιο του Γκόλντστοουν επέτρεψαν τη διαμόρφωση ενός μοντέλου του σώματος, ενώ οπτικές παρατηρήσεις διεξάχθηκαν από τους Τσέχους αστρονόμους Πετρ Πράβετς, Μάρεκ Βολφ και Λ. Σαρούνοβα τον Μάρτιο και τον Απρίλιο του 1996. Από όλες αυτές φαίνεται ότι ο Βάκχος έχει δίλοβο σχήμα.

## Φυσικά χαρακτηριστικά
Οι διαστάσεις του Βάκχου εκτιμώνται σε 2,6 Χ 1,1 Χ 1,1 χιλιόμετρα περίπου. Ο φασματικός τύπος του είναι **Q** ή **Sq** (κατά SMASSII). Ο Βάκχος περιστρέφεται γύρω από τον εαυτό του μία φορά κάθε 14 ώρες και 54 λεπτά. Η μέση θερμοκρασία στην επιφάνειά του υπολογίζεται σε 50 περίπου βαθμούς C υπό το μηδέν.

## Εξωτερικοί σύνδεσμοι
* 
* Τροχιά από το JPL (Java) / Εφημερίδα

Βακχος
2065 Σπάισερ

μικρογραφία|Η τροχιά του αστεροειδούς 2065 Σπάισερ
Ο **Σπάισερ (Spicer)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,2. Ανακαλύφθηκε το 1959 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού ανθρωπολόγου Έντουαρντ Σπάισερ (*Edward H. Spicer*).

## Φυσικά χαρακτηριστικά
Ο φασματικός τύπος του Σπάισερ είναι **Xc**. Ο Σπάισερ περιστρέφεται γύρω από τον εαυτό του μία φορά κάθε 18 ώρες και 10 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σπαισερ
2064 Τόμσεν

μικρογραφία|3D μοντέλο του αστεροειδούς 2064 Τόμσεν
Ο **Τόμσεν (Thomsen)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,43. Ανακαλύφθηκε το 1942 από τη Φινλανδή αστρονόμο Λίιζι Ότερμα, που παρατηρούσε από το Τούρκου, και πήρε το όνομά του προς τιμή του Νεοζηλανδού αστρονόμου Ιβάν Λέσλι Τόμσεν (*Ivan Leslie Thomsen*).

Εξαιτίας και της μεγάλης εκκεντρότητας της τροχιάς του, ο Τόμσεν σε μεγάλο τμήμα της γύρω στο περιήλιο βρίσκεται έξω από τα εσώτατα όρια της Κύριας Ζώνης και τέμνει την τροχιά του πλανήτη `Αρη, τον οποίο μπορεί να πλησιάζει κάποτε πολύ κοντά: Το έτος 2103 έχει υπολογισθεί ότι θα συμβεί ένα τέτοιο εξαιρετικά κοντινό πέρασμα, σε απόσταση μόλις 15 χιλιάδες χιλιόμετρα.

## Φυσικά χαρακτηριστικά
Η μέση διάμετρος του Τόμσεν εκτιμάται σε 13,61 χιλιόμετρα. Ο φασματικός τύπος του είναι **S** (λιθώδης), ενώ το γεωμετρικό άλβεδό του είναι 0,055 ± 0,015. Ο Τόμσεν περιστρέφεται γύρω από τον εαυτό του μία φορά κάθε 4 ώρες και 14 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τομσεν
2066 Παλάλα

Ο **Παλάλα (Palala)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,621. Ανακαλύφθηκε το 1934 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά του από τον ποταμό Παλάλα της Νότιας Αφρικής, παραπόταμο του Λιμπόπο.

## Φυσικά χαρακτηριστικά
Η μέση διάμετρος του Παλάλα εκτιμάται σε 19 χιλιόμετρα περίπου. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,049 ± 0,011. Ο Παλάλα περιστρέφεται γύρω από τον εαυτό του μία φορά κάθε 9 ώρες και 44 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Παλαλα
2067 Άξνες

Ο **Άξνες (Aksnes)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,48. Ανακαλύφθηκε το 1936 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του προς τιμή του Φινλανδού αστρονόμου Κάαρε Άξνες.

## Φυσικά χαρακτηριστικά
Η μέση διάμετρος του Άξνες εκτιμάται σε 42,59 χιλιόμετρα. Ο φασματικός τύπος του είναι **P**, ενώ το γεωμετρικό άλβεδό του είναι 0,0626. Ο Άξνες περιστρέφεται γύρω από τον εαυτό του μία φορά κάθε 13 ως 22,5 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αξνες
2068 Ντανγκρήν

Ο **Ντανγκρήν (Dangreen)** είναι ένας σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,123. Ανακαλύφθηκε το 1948 από τη Γαλλίδα αστρονόμο Μαργκερίτ Λωζιέ, που παρατηρούσε από τη Νίκαια, και πήρε το όνομά του από το ονοματεπώνυμο του Αμερικανού εργάτη του αστεροσκοπείου Ντάνιελ Γκρην (*Daniel W.E. Green*).

## Φυσικά χαρακτηριστικά
Η μέση διάμετρος του Ντανγκρήν εκτιμάται σε 33,61 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0393.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ντανγκρην
2070 Χιούμασον

Ο **Χιούμασον (Humason)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 19,9. Ανακαλύφθηκε το 1964 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού αστρονόμου Μίλτον Χιούμασον, βοηθού του Έντγουιν Χαμπλ στο Αστεροσκοπείο του όρους Γουίλσον (πρβλ. και τον προηγούμενο αστεροειδή).

## Φυσικά χαρακτηριστικά
Τα φυσικά χαρακτηριστικά του Χιούμασον είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χιουμασον
2071 Ναντέζντα

μικρογραφία|Η τροχιά του αστεροειδούς 2071 Ναντέζντα
Η **Ναντέζντα (Nadezhda)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,3. Ανακαλύφθηκε το 1971 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά του από το όνομα της Ναντέζντα Κρούπσκαγια, της συζύγου του Λένιν και εκ των δημιουργών του σοβιετικού εκπαιδευτικού συστήματος.

## Φυσικά χαρακτηριστικά
Τα φυσικά χαρακτηριστικά της Ναντέζντα είναι άγνωστα.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Ναντεζντα
2072 Κοσμοντεμιάνσκαγια

μικρογραφία|Η τροχιά του αστεροειδούς 2072 Κοσμοντεμιάνσκαγια
Η **Κοσμοντεμιάνσκαγια (Kosmodemyanskaya)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,61. Ανακαλύφθηκε το 1973 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά του προς τιμή της Λιούμποφ Τ. Κοσμοντεμιάνσκαγια (1900-1978), μητέρας της Ζόγια (Ζωής) Α. Κοσμοντεμιάνσκαγια (βλ. και 1793 Ζόγια).

## Φυσικά χαρακτηριστικά
Τα κυρίως φυσικά χαρακτηριστικά της Κοσμοντεμιάνσκαγια είναι άγνωστα. Η Κοσμοντεμιάνσκαγια περιστρέφεται γύρω από τον εαυτό της μία φορά κάθε 3 ως 6 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κοσμοντεμιανσκαγια
Τουρμπές Μουσά Μπαμπά

Ο **Τουρμπές Μουσά Μπαμπά** είναι ένα οθωμανικό ταφικό μνημείο / μαυσωλείο (δηλαδή τουρμπές), το οποίο χρονολογείται από το 16ο αιώνα και βρίσκεται στην Πλατεία Τερψιθέας στην Άνω Πόλη Θεσσαλονίκης. Ο τουρμπές έχει οκταγωνική δομή και εκεί βρίσκεται θαμμένος ο Μουσά Μπαμπά, ένας άγιος μουσουλμάνος *μπαμπά* του τάγματος των Μπεκτασήδων δερβίσηδων. Η σημερινή αυλή της Τερψιθέας στο παρελθόν αποτελούσε την αυλή ενός τεκέ (μοναστηριού Μπεκτασήδων). Το 2011 ξεκίνησαν εργασίες αναστήλωσης του μνημείου.

Οι χριστιανοί πρόσφυγες από τη Μικρά Ασία που εγκαταστάθηκαν στην περιοχή συνέχισαν την προσκυνηματική χρήση του μνημείου. Νοτιότερα του τουρμπέ βρίσκεται το προσκυνητάρι του Αγίου Χαραλάμπη.

## Παραπομπές



Μουσα Μπαμπα
Κατηγορία:Κτίρια και κατασκευές στη Θεσσαλονίκη
Κατηγορία:Οθωμανική αρχιτεκτονική στη Θεσσαλονίκη
Μουσα Μπαμπα
2073 Γιάνατσεκ

Ο **Γιάνατσεκ (Janacek)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1974 από τον Τσέχο αστρονόμο Λούμπος Κόχουτεκ, που παρατηρούσε από το Μπέργκεντορφ του Αμβούργου, και πήρε το όνομά του προς τιμή του Τσέχου συνθέτη Λέος Γιάνατσεκ.

## Φυσικά χαρακτηριστικά
Ο φασματικός τύπος του Γιάνατσεκ είναι **X** (κατά SMASSII). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γιανατσεκ
2074 Σουμέικερ

μικρογραφία|Η τροχιά του αστεροειδούς 2074 Σουμέικερ
Ο **Σουμέικερ (Shoemaker)** είναι ένας αστεροειδής που περιφέρεται κοντά στα εσώτατα όρια της Κύριας Ζώνης Αστεροειδών (έως την τροχιά του πλανήτη `Αρη) και έχει απόλυτο μέγεθος (όπως ορίζεται για το Ηλιακό Σύστημα) 14,0. Ανακαλύφθηκε το 1974 από την Αμερικανίδα αστρονόμο Έλινορ Χέλιν, που παρατηρούσε από το Αστεροσκοπείο του Πάλομαρ, και πήρε το όνομά του προς τιμή του Αμερικανού πλανητολόγου και αστρονόμου Γιουτζήν Σουμέικερ.

Αξιοσημείωτη είναι η μεγάλη κλίση της τροχιάς του Σουμέικερ ως προς την εκλειπτική, 30° 5΄.

* Ο αστεροειδής αυτός δεν πρέπει να συγχέεται με τους 5071 Σενμάκερ (Schoenmaker) και 5704 Σουμάχερ (Schumacher).

## Φυσικά χαρακτηριστικά
Ο φασματικός τύπος του Σουμέικερ είναι **Sa**. Ο Σουμέικερ περιστρέφεται γύρω από τον εαυτό του μία φορά κάθε 2 ώρες 31 λεπτά και 58 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα
* `Ολες οι παρατηρήσεις του 2074 Σουμέικερ (από το Minor Planet Center)

Σουμεικερ
2075 Μαρτίνεθ

Ο **Μαρτίνεθ (Martinez)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1974 από το προσωπικό του «Αστεροσκοπείου Φελίξ Αγκυγιάρ» (Ελ Λεονθίτο της Αργεντινής) και πήρε το όνομά του προς τιμή του Αργεντινού αστρονόμου Ούγκο Αρτούρο Μαρτίνεθ (*Hugo Arturo Martinez*, 1890-1976) του Αστεροσκοπείου Λα Πλάτα.

## Φυσικά χαρακτηριστικά
Τα κυρίως φυσικά χαρακτηριστικά του Μαρτίνεθ είναι άγνωστα. Ο Μαρτίνεθ περιστρέφεται γύρω από τον εαυτό του μία φορά κάθε περίπου 4 ως 5,5 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μαρτινεθ
2076 Λεβίν

μικρογραφία|Η τροχιά του αστεροειδούς 2076 Λεβίν
Ο **Λεβίν (Levin)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,5. Ανακαλύφθηκε το 1974 από το προσωπικό του Αστεροσκοπείου του Χάρβαρντ στο Όουκ Ριτζ, και πήρε το όνομά του προς τιμή του Ρώσου αστρονόμου και γεωφυσικού Μπαρίς Γιούλγιεβιτς Λεβίν (*Борис Юльевич Левин*).

## Φυσικά χαρακτηριστικά
Τα φυσικά χαρακτηριστικά του Λεβίν είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λεβιν
2077 Τσιανγκσού

μικρογραφία|Η τροχιά του αστεροειδούς 2077 Τσιανγκσού
Ο **Τσιανγκσού (Kiangsu)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,155. Ανακαλύφθηκε το 1974 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την κινεζική επαρχία Τσιανγκσού.

Εξαιτίας της μεγάλης εκκεντρότητας της τροχιάς του, ο Τσιανγκσού κοντά στο περιήλιό του βρίσκεται έξω από τα εσώτατα όρια της Κύριας Ζώνης και τέμνει την τροχιά του πλανήτη `Αρη. Αξιοσημείωτη εξάλλου είναι η μεγάλη κλίση της τροχιάς του ως προς την εκλειπτική, 28° 7΄.

## Φυσικά χαρακτηριστικά
Τα φυσικά χαρακτηριστικά του Τσιανγκσού είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τσιανγκσου
2078 Ναντσίνγκ

μικρογραφία|Η τροχιά του αστεροειδούς 2078 Ναντσίνγκ
Ο **Νανκίνγκ (Nanking)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,024. Ανακαλύφθηκε το 1975 από το προσωπικό του Αστεροσκοπείου του Μενεξεδένιου Βουνού στο Ναντσίνγκ της Κίνας και πήρε το όνομά του από την πόλη αυτή.

Εξαιτίας της πολύ μεγάλης εκκεντρότητας της τροχιάς του, ο Νανκίνγκ κοντά στο περιήλιό του βρίσκεται έξω από τα εσώτατα όρια της Κύριας Ζώνης και τέμνει την τροχιά του πλανήτη `Αρη.

## Φυσικά χαρακτηριστικά
Ο φασματικός τύπος του Νανκίνγκ είναι **Sq**. Ο Νανκίνγκ περιστρέφεται γύρω από τον εαυτό του μία φορά κάθε 6 ώρες και 28 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Νανκινγκ
Εσκουίντλα

Η **Εσκουίντλα** (ισπανικά: *Escuintla*) είναι μια πόλη στη νότια κεντρική Γουατεμάλα και είναι πρωτεύουσα του διαμερίσματος Εσκουίντλα και έδρα του ομώνυμου δήμου. Είναι η μεγαλύτερη και πιο σημαντική πόλη που βρίσκεται στα παράκτια πεδία του Ειρηνικού. Σύμφωνα με την απογραφή του 2002, η πόλη της Εσκουίντλα είχε 86.678 κατοίκους και ο δήμος 119.897 κατοίκους. Βρίσκεται νότια του ηφαιστειακού συμπλέγματος που περιλαμβάνει το Βολκάν ντε Φουέγο, ένα από τα πιο ενεργά ηφαίστεια της Γουατεμάλας.

Η Εσκουίντλα είναι μια από τις παλιότερες πόλεις στα παράκτια πεδία του Ειρηνικού. Η πόλη είναι κτισμένη στη θέση του προαποικιακού οικισμού Πιπιλ. Ο οικισμός αυτός αποκαλούταν επίσης Ισκιτεπέκ, που στην τοπική γλώσσα σημαίνει «ο λόφος των σκύλων». Το σημερινό όνομα είναι παραφθορά αυτού του ονόματος.

## Οικονομία
Η πόλη είναι ανάμεσα στις πιο βιομηχανοποιημένες της χώρας, ενώ είναι επίσης σημαντικό κέντρο αγροτικής και κτηνοτροφικής παραγωγής. Σήμερα η Εσκούιντλα είναι ο δεύτερος μεγαλύτερος εμπορικός κόμβος της Γουατεμάλας μετά την πρωτεύουσα. Όλο το διαμέρισμα έχει ζεστό κλίμα με έντονες βροχοπτώσεις τη περίοδο από το Μάιο μέχρι τον Οκτώβριο και είναι ιδανικό για καλλιέργεια τροπικών φρούτων. Η πιο σημαντική καλλιέργεια είναι το ζαχαροκάλαμο και καλλιεργείται επίσης καπνός, καφές, κάρδαμο και βαμβάκι. Η περιοχή παράγει επίσης θαλασσινά και εκτρέφονται αγελάδες. Η πόλη έχει επίσης ένα μικρό διυληστήριο πετρελάιου. Η πόλη δεν αποτελεί τουριστικό προορισμό και οι τουρίστες την επίσκεπτονται μόνο για μετεπιβάσεις σε διαφορετικές γραμμές λεωφορείων, καθώς η πόλη διαθέτει πυκνό δίκτυο λεωφορειακών γραμμών.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Γουατεμάλας
2080 Γίχλαβα

Ο **Γίχλαβα (Jihlava)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,1. Ανακαλύφθηκε το 1976 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από την τσεχική πόλη Γίχλαβα.

## Φυσικά χαρακτηριστικά
Τα κυρίως φυσικά χαρακτηριστικά του Γίχλαβα είναι άγνωστα. Ο Γίχλαβα περιστρέφεται γύρω από τον εαυτό του μία φορά κάθε 2 ώρες 42 λεπτά και 31,5 δευτερόλεπτα, μία γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γιχλαβα
2081 Σάζαβα

Ο **Σάζαβα (Sázava)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,14. Ανακαλύφθηκε το 1976 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από τον ομώνυμο ποταμό της Τσεχίας, παραπόταμο του Μολδάβα.

## Φυσικά χαρακτηριστικά
Η μέση διάμετρος του Σάζαβα εκτιμάται σε 22,67 χιλιόμετρα. Ο φασματικός τύπος του είναι **F**, ενώ το γεωμετρικό άλβεδό του είναι 0,048.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σαζαβα
2082 Γκάλαχαντ

Ο **Γκάλαχαντ (Galahad)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,3. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του από τον ομώνυμο ιππότη της Στρογγυλής Τράπεζας.

## Φυσικά χαρακτηριστικά
Τα φυσικά χαρακτηριστικά του Γκάλαχαντ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκαλαχαντ
2083 Σμίδερ

Ο **Σμίδερ (Smither)** είναι ένας αστεροειδής που περιφέρεται κοντά στα εσώτατα όρια της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,27. Ανακαλύφθηκε το 1973 από την Αμερικανίδα αστρονόμο Έλινορ Χέλιν, που παρατηρούσε από το Αστεροσκοπείο του Πάλομαρ, και πήρε το όνομά του προς τιμή του Αμερικανού αστρονόμου Τζων Σμιθ (*John C. Smith*).

Ο Σμίδερ είναι ένας από τους πολύ λίγους αστεροειδείς της Κύριας Ζώνης που συμπληρώνει μία περιφορά γύρω από τον `Ηλιο σε λιγότερο από χίλιες γήινες ημέρες.

## Φυσικά χαρακτηριστικά
Ο φασματικός τύπος του Σμίδερ είναι **X**. Ο Σμίδερ περιστρέφεται γύρω από τον εαυτό του μία φορά κάθε 2 ώρες 40 λεπτά και 18 δευτερόλεπτα, μία γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σμιδερ
2084 Οκαγιάμα

Ο **Οκαγιάμα (Okayama)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,113. Ανακαλύφθηκε το 1935 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του από τον Νομό Οκαγιάμα της Ιαπωνίας.

## Φυσικά χαρακτηριστικά

Η μέση διάμετρος του Οκαγιάμα εκτιμάται σε 19,37 ± 2,3 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,062 ± 0,018. Ο Οκαγιάμα περιστρέφεται γύρω από τον εαυτό του μία φορά κάθε 4 ώρες και 33 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Οκαγιαμα
2085 Χενάν

Ο **Χενάν (Henan)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,709. Ανακαλύφθηκε το 1965 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την κινεζική επαρχία Χενάν, το λίκνο του πολιτισμού της αρχαίας Κίνας.

## Φυσικά χαρακτηριστικά
Ο φασματικός τύπος του Χενάν είναι **L**. Ο Χενάν περιστρέφεται γύρω από τον εαυτό του πιθανώς μία φορά κάθε 24 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χεναν
2086 Νιούελ

Ο **Νιούελ (Newell)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,4. Ανακαλύφθηκε το 1966 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού μαθηματικού Χόμερ Νιούελ (*Homer E. Newell, Jr.*).

## Φυσικά χαρακτηριστικά
Ο φασματικός τύπος του Νιούελ είναι **Xc**. Ο Νιούελ περιστρέφεται γύρω από τον εαυτό του μία φορά κάθε 55 ως 100 ώρες περίπου, μία πολύ αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Νιουελ
2087 Κόχερα

Η **Κόχερα (Kochera)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,1. Ανακαλύφθηκε το 1975 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά της προς τιμή του συμπατριώτη του χειρουργού Έμιλ Τέοντορ Κόχερ (Βραβείο Νόμπελ Ιατρικής 1909).

## Φυσικά χαρακτηριστικά
Ο φασματικός τύπος της Κόχερα είναι **S** (λιθώδης). Τα υπόλοιπα φυσικά χαρακτηριστικά της είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κοχερα
2089 Κητώδης

Ο **Κητώδης (Cetacea)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,98. Ανακαλύφθηκε το 1977 από τον Αμερικανό αστρονόμο Νόρμαν Τόμας, που παρατηρούσε από την Άντερσον Μέσα (σταθμός του Αστεροσκοπείου Λόουελ), και πήρε το όνομά του από την τάξη των κητωδών θηλαστικών ζώων.

## Φυσικά χαρακτηριστικά
Ο φασματικός τύπος του Κητώδους είναι λιθώδης (**S** κατά Tholen ή **Sq** κατά SMASSII). Ο Κητώδης περιστρέφεται γύρω από τον εαυτό του μία φορά κάθε 28 ως 50 ώρες περίπου, μία αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κητωδης
2090 Μιζούχο

Ο **Μιζούχο (Mizuho)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,99. Ανακαλύφθηκε το 1978 από τον Ιάπωνα αστρονόμο Τακέσι Ουράτα, που παρατηρούσε από το Γιακιίμο της Ιαπωνίας και του έδωσε το όνομα του γιου του.

## Φυσικά χαρακτηριστικά
Ο φασματικός τύπος του Μιζούχο είναι **S** (λιθώδης). Ο Μιζούχο περιστρέφεται γύρω από τον εαυτό του μία φορά κάθε 4 ως 7 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μιζουχο
2091 Σάμπο

Ο **Σάμπο (Sampo)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,482. Ανακαλύφθηκε το 1941 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από το ομώνυμο μαγικό αντικείμενο που αναφέρεται στο μυθολογικό έπος *[[Καλεβάλα]]*.

## Φυσικά χαρακτηριστικά
Η μέση διάμετρος του Σάμπο εκτιμάται σε 30,48 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,158 ± 0,014. Ο Σάμπο περιστρέφεται γύρω από τον εαυτό του μία φορά κάθε 50 ως 92 ώρες περίπου, μία πολύ αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σαμπο
2092 Σουμιάνα

Η **Σουμιάνα (Sumiana)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1969 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και πήρε το όνομά του από την πόλη Σούμι της Ουκρανίας.

## Φυσικά χαρακτηριστικά
Τα φυσικά χαρακτηριστικά της Σουμιάνας είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σουμιανα
2094 Μαγκνίτκα

Η **Μαγκνίτκα (Magnitka)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,00. Ανακαλύφθηκε το 1971 από το προσωπικό του Αστροφυσικού Αστεροσκοπείου της Κριμαίας και πήρε το όνομά της από τη ρωσική πόλη Μαγκνιτογκόρσκ.

## Φυσικά χαρακτηριστικά
Η μέση διάμετρος της Μαγκνίτκα εκτιμάται σε 12,69 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,174 ± 0,035. Η Μαγκνίτκα περιστρέφεται γύρω από τον εαυτό της μία φορά κάθε 6 ώρες 6 λεπτά και 45 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μαγκνιτκα
2095 Πάρσιφαλ

Ο **Πάρσιφαλ (Parsifal)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,652. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του από τον ιππότη Πέρσιβαλ της Στρογγυλής Τράπεζας.

Αξιοσημείωτη είναι η πολύ μικρή εκκεντρότητα της τροχιάς του Πάρσιφαλ, δηλαδή η τροχιά του είναι σχεδόν κυκλική.

## Φυσικά χαρακτηριστικά
Τα φυσικά χαρακτηριστικά του Πάρσιφαλ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Παρσιφαλ
2096 Βάινο

Ο **Βάινο (Väinö)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,495. Ανακαλύφθηκε το 1939 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από τον Βάιναμουϊνεν, κεντρικό χαρακτήρα του έπους *Καλεβάλα* (ωστόσο, το όνομα τιμά και τον Βάινο Βάισαλα, αδελφό του Ούργιο).

Αξιοσημείωτη είναι η πολύ μικρή κλίση της τροχιάς του Βάινο ως προς την εκλειπτική, μόλις 59,5 λεπτά της μοίρας.

## Φυσικά χαρακτηριστικά
Τα φυσικά χαρακτηριστικά του Βάινο είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βαινο
2097 Γκάλε

Ο **Γκάλε** (*Galle*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1953 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της προς τιμή του συμπατριώτη του αστρονόμου Γιόχαν Γκότφριντ Γκάλε, γνωστού από την ανακάλυψη του πλανήτη Ποσειδώνα.

## Φυσικά χαρακτηριστικά
Τα κυρίως φυσικά χαρακτηριστικά του Γκάλε είναι άγνωστα. Ο Γκάλε περιστρέφεται γύρω από τον εαυτό του μία φορά κάθε 5,5 ως 9 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκαλε
2098 Ζύσκιν

Ο **Ζύσκιν (Zyskin)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1972 από τη Σοβιετική (Ουκρανή) αστρονόμο Λιουντμίλα Βασίλιεβνα Ζουράβλεβα, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου γιατρού Λεβ Γιούργιεβιτς Ζύσκιν, καθηγητή στο Ιατρικό Ινστιτούτο της Κριμαίας.

## Φυσικά χαρακτηριστικά
Τα φυσικά χαρακτηριστικά του Ζύσκιν είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ζυσκιν
Εκτοξευόμενο σκυρόδεμα

thumb|250px|Εκτοξευτήρας τσιμέντου
Ο όρος **εκτοξευόμενο σκυρόδεμα** (στα αγγλικά *Gunite* ή *shotcrete*, ανάλογα με τη τεχνολογία μίξης) είναι ένας συγκεκριμένος τύπος σκυροδέματος που τοποθετείται με "ψεκασμό", αποτελείται από μείγμα τσιμέντου και άμμου ή άλλα αδρανή υλικά και διάφορων προσθέτων και με πεπιεσμένο αέρα το υλικό αυτό ωθείται μέσω ενός σωλήνα. Στο ακροφύσιο προστίθεται μια ελάχιστη δόση νερού ώστε να ενυδατωθεί το υλικό και έτσι ώστε να προωθείται πιο εύκολα. Το εκτοξευόμενο σκυρόδεμα έχει μια πολύ ισχυρή δομική αντοχή των 2000 psi, σχεδόν ίση με το σκυρόδεμα που χρησιμοποιείται για βεράντες και τα πεζοδρόμια. Χρησιμοποιούνται όπου η πρόσβαση είναι δύσκολη ή απαιτούνται διαφορετικά πάχη στρώσεων. Κύριες χρήσεις του είναι η επισκευές κτιρίων και οι κατασκευές σηράγγων.

Η ευρύτατη χρήση του εκτοξευόμενου σκυροδέματος οφείλεται κυρίως στα παρακάτω τέσσερα χαρακτηριστικά του:

# Έχει υψηλή θλιπτική αντοχή.
# Η μεγάλη ταχύτητα εκτόξευσης παρέχει δυνατότητα πολύ καλής πρόσφυσης με το υλικό βάσης.
# Το εκτοξευμένο σκυρόδεμα αυτοστηρίζεται
# Η εγκατάσταση του είναι κινητή.

## Πηγές
* Τι είναι το εκτοξευόμενο σκυρόδεμα;
* Gunite (Εκτοξευόμενο σκυρόδεμα)
* Εκτοξευόμενο σκυρόδεμα (gunite ή shotcrete ή sprayed concrete) 

## Εξωτερικοί σύνδεσμοι
* 

Κατηγορία:Οικοδομικά υλικά
Λίμνη Ατιτλάν

Η **λίμνη Ατιτλάν** (ισπαν. *Lago de Atitlán*, Λάγκο ντε Ατιτλάν) είναι μια μεγάλη ενδορεϊκή λίμνη στα κεντρικά υψίπεδα της Γουατεμάλας. Η Ατιτλάν θεωρείται η βαθύτερη λίμνη στην Κεντρική Αμερική, καθώς έχει μέγιστο βάθος 340 μέτρα. Η λίμνη περιβάλλεται από ηφαίστεια. Στο νότο δεσπόζουν τρία ηφαίστεια. Στις όχθες της λίμνης υπάρχουν αρκετά ψαροχώρια, στα οποία κατοικούν Μάγια. Θεωρείται ως μια από τις πιο όμορφες λίμνες στο κόσμο και είναι το σημαντικότερο τουριστικό αξιοθεάτο στη Γουατεμάλα. Δεν πρέπει να συγχέεται με τη λίμνη Αματιτλάν, η οποία απέχει από τη λίμνη Ατιτλάν περίπου 65 χιλιόμετρα και είναι αρκετά μικρότερη από αυτή.

Η λίμνη σχηματίστηκε πριν 84.000 χρόνια, εξαιτίας μιας μεγάλης ηφαιστειακής έκρηξης, γνωστής ως «Λος Τσοκόγιος». Ηφαιστειακή στάχτη από την έκρηξη έχει βρεθεί μέρι τη Φλόριντα και τον Ισημερινό. Ο συνολικός όγκος των ηφαιστειακών αναβλημάτων υπολογίζεται σε 300 κυβικά χιλιόμετρα. Εξαιτίας της έκρηξης δημιουργήθηκε μια καλντέρα, η οποία μετά γέμισε με νερό και σχημάτισε τη λίμνη Ατιτλάν. Μετά την έκρηξη, σχηματίστηκαν νότια της λίμνης τρία ηφαίστεια. Το Βολκάν Ατιτλάν (ύψος 3.537 μέτρα) σχηματίστηκε στο νότιο χείλος της καλντέρας, ενώ τα ηφαίστεια Σαν Πέδρο (3.020 μέτρα) και Τολιμάν (3.158 μέτρα) μέσα στην καλντέρα. Από αυτά τα ηφαίστεια, η δραστηριότητα στο Σαν Πέδρο σταμάτησε πριν περίπου 40.000 χρόνια και μετά σταμάτησε και στο Τολιμάν. Το Ατιτλάν σχηματίστηκε τα τελευταία 10.000 χρόνια και παραμένει μέχρι σήμερα ενεργό.

Στις όχθες της λίμνης είναι κτισμένα αρκετά χωριά, με έντονες επιρροές από τον πολιτισμό των Μάγια. Οι Μάγια της λίμνης κατάγονται από τους Τζουτουχίλ και Κακτσίκελ, οι οποίοι προέρχονται από το Μεξικό. Κατά την διάρκεια της κατάκτησης της Αμερικής από τους Ισπανούς οι Κακτσίκελ συμμάχησαν με τους Ισπανούς για να νικήσουν τους Τζουτουχίλ και τους Κιτσέ, οι οποίοι ήταν οι εχθροί τους. Όμως κατακτήθηκαν και οι ίδιοι οι Κακτσίκελ από τους Ισπανούς, το 1531. Σήμερα η μεγαλύτερη παραλίμνια πόλη είναι η Παναχατσέλ, η οποία το 2002 είχε 10.400 κατοίκους. Στα νότια βρίσκεται ο δήμος Σαντιάγο Ατιτλάν.

## Παραπομπές


## Πηγές
* 

Ατιτλαν
Ατιτλαν
Έστουροϊ

Το **Έστουροϊ** ( και , δηλ. *ανατολικό νησί*) είναι το δεύτερο μεγαλύτερο σε έκταση, αλλά και σε πληθυσμό, νησί των Νήσων Φερόες, μετά το Στρέιμοϊ. Βρίσκεται στον Βόρειο Ατλαντικό ωκεανό και έχει έκταση 286,3 τ.χλμ.. Το Έστουροϊ έχει πληθυσμό 12.596 κατοίκους (1-2025) δηλαδή περίπου το 23,1% του συνολικού πληθυσμού των Νήσων Φερόες κατοικεί σε αυτό.

Το Έστουροϊ χωρίζεται με ένα στενό από το κύριο νησί, Στρέιμοϊ, το οποίο βρίσκεται δυτικά του. Τα δύο νησιά συνδέονται μέσω μιας οδικής γέφυρας από το 1973. Από το 2006, στην ανατολική ακτή του νησιού, κοντά στο Λέιρβικ λειτουργεί οδική σήραγγα (Norðoyatunnilin) μήκους 6,3 χιλιομέτρων, η οποία ενώνει το Έστουροϊ με το νησί Μπόρντοϊ και το Κλάκσβικ, που είναι η δεύτερη μεγαλύτερη πόλη των Φερόες. Το Έστουροϊ είναι εξαιρετικά ορεινό, με περίπου 66 ξεχωριστές κορυφές βουνών, συμπεριλαμβανομένης του Σλάταρατιντουρ, την υψηλότερη κορυφή του αρχιπελάγους (882 μέτρα).

Σημαντικά χωριά του νησιού είναι το Φούγκλαφιορντουρ (1.614 κατ.), το Eiði (701 κατ.) και το Norðskáli (312 κατ.) στον βορρά, το Λέιρβικ (1.047 κατ.), το Νόρντραγκοτα (641 κατ.) και το Σίντριγκοτα (509 κατ.) στα ανατολικά και το Σάλτανγκαρα (1.209 κατ.), το Στρέντουρ (1.070 κατ.), το Τόφτιρ (1.054 κατ.), το Σκάλα (777 κατ.), το Ρούναβικ (575 κατ.) το Γκλίβραρ (472 κατ.), το Νες (367 κατ.) και το Σόλνταφιορντουρ (345 κατ.) στον νότο (1-2025).

Στις ενδιαφέρουσες τοποθεσίες του Έστουροϊ περιλαμβάνονται τα χωριά Eiði και Gjógv, το τελευταίο έχει ένα μικρό φυσικό λιμάνι σε μια πέτρινη στήλη, το ιστορικό μουσείο Blásastova στο χωριό Góta, οι ιαματικές πηγές varmakelda στο Φούγκλαφιορντουρ, οι οποίες υποδεικνύουν την ηφαιστειακή προέλευση του αρχιπελάγους. Σο βόρειο άκρο του νησιού βρίσκονται οι βασαλτικές στήλες Risin og Kellingin.

## Σημαντική περιοχή για πτηνά

Οι βόρειες, βορειοανατολικές και νοτιοανατολικές ακτές του νησιού έχουν χαρακτηριστεί ως Σημαντικές περιοχές για τα πουλιά από την BirdLife International, λόγω της σημασίας του ως τόπος αναπαραγωγής για τα θαλασσοπούλια, ειδικά των μυχών (2.500 ζευγάρια), υδροβατών (500 ζευγάρια) και κέπφους (300 ζευγάρια).

right|thumb|300px|Χάρτης του Έστουροϊ

## Παραπομπές


## Εξωτερικοί σύνδεσμοι
* Το Κέντρο Τουριστικών Πληροφοριών του Έστουροϊ 

Κατηγορία:Νησιά των Νήσων Φερόες
M. Shadows

Ο **Μάθιου Τσαρλς Σάντερς** (αγγλικά: Matthew Charles Sanders, 31 Ιουλίου 1981 - ), γνωστός με το καλλιτεχνικό ψευδώνυμο **M. Shadows**, είναι Αμερικανός μουσικός, περισσότερο γνωστός ως ο βασικός τραγουδιστής, τραγουδοποιός και ιδρυτικό μέλος του αμερικανικού χέβι μέταλ συγκροτήματος Avenged Sevenfold.

## Βιογραφία
Γεννήθηκε στις 31 Ιουλίου του 1981, στο Χάντινγκτον Μπιτς, στη Καλιφόρνια των ΗΠΑ. Το ταλέντο του στο τραγούδι αναδείχθηκε από νωρίς, αφού άρχισε να τραγουδάει από μικρή ηλικία, όμως συγκεκριμένα η αγάπη του για τη ροκ μουσική εμφανίστηκε όταν μεγάλωσε και άρχισε να παίζει κιθάρα. Μπήκε στο Huntington Beach High School, όπου ήταν μέλος, για σύντομο χρονικό διάστημα, στο πανκ συγκρότημα Successful Failure. Αργότερα,το 1999, έγινε μέλος του συγκροτήματος Avenged Sevenfold μαζί με κάποιους φίλους του από το λύκειο, τους Ζάκι Βέντζανς, Τζίμι Σάλιβαν και Ματ Γουέντ. Μετά από κάποιο χρονικό διάστημα στο συγκρότημα μπήκε και ο κιθαρίστας Σίνιστερ Γκέιτς. 

### Ψευδώνυμα
Το ψευδώνυμο του M. Shadows είναι το όνομα που χρησιμοποιεί όταν βρίσκεται στη σκηνή. Όλα τα μέλη του συγκροτήματος διαθέτουν ένα. Ο ίδιος επέλεξε αυτό το όνομα γιατί, καταρχάς, δεν ήθελε να συμπεριλάβει το κανονικό του όνομα (Μάθιου) σ' αυτό και κατά δεύτερον, όπως είπε, θεωρούσε τον εαυτό του "το πιο σκοτεινό μέλος του συγκροτήματος". 

Ο λόγος για τον οποίο τα μέλη του συγκροτήματος αποφάσισαν να αλλάξουν τα πραγματικά τους ονόματα ήταν γιατί πολλοί τραγουδιστές άλλων συγκροτημάτων (όπως οι Korn και οι Slipknot), από τους οποίους επηρεάστηκαν, είχαν κι αυτοί τα δικά τους ψευδώνυμα.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί τραγουδιστές
Κατηγορία:Μέλη των Avenged Sevenfold
Group B

Ο όρος **Group B** αναφέρεται σε ένα σύνολο κανονισμών που εισήχθησαν το 1982 για αγωνιστικά αυτοκίνητα και αυτοκίνητα ράλι από τη FIA. Οι κανονισμού αυτοί αφορούσαν κάποια από τα γρηγορότερα, τα πιο δυνατά και πιο εκλεπτυσμένα αυτοκίνητα που είχαν κατασκευαστεί ποτέ, η εποχή αυτή είναι γνωστή ως η χρυσή εποχή στον μηχανοκίνητο αθλητισμό. Όμως, μια σειρά από σοβαρά ατυχήματα (μερικά από τα οποία θανατηφόρα) οφείλονταν στην ταχύτητα των αυτοκινήτων αυτών αλλά και στη συγκέντρωση θεατών στις αγωνιστικές διαδρομές.

Μετά το θάνατο του Henri Toivonen και του συνοδηγού του Sergio Cresto το 1986 στο Ράλι της Γαλλίας, η FIA ακύρωσε την κατηγορία των θρυλικών αυτοκινήτων Group B με την κατηγορία Group A.

## Παραπομπές


Κατηγορία:Αγώνες αυτοκινήτου
Κατηγορία:Αυτοκίνητο
Μητροπολίτης Φιλίππων, Νεαπόλεως και Θάσου Προκόπιος

Ο **Μητροπολίτης Φιλίππων, Νεαπόλεως και Θάσου Προκόπιος** (κατά κόσμον *Μιχαήλ Τσακουμάκας*, Βουνό Χίου, 2 Ιουνίου 1939 - Θάσος, 29 Ιουλίου 2017) ήταν Έλληνας Ορθόδοξος ιεράρχης και θεολόγος, που διετέλεσε Μητροπολίτης Φιλίππων, Νεαπόλεως και Θάσου από το 1974 ως το 2017.

## Βιογραφικά στοιχεία
Γεννήθηκε στο χωριό Βουνό της Χίου το 1939. Το κοσμικό του όνομα ήταν Μιχαήλ. Αποφοίτησε το 1958 από την Εκκλησιαστική Σχολή Κορίνθου και στην συνέχεια μπήκε στη Θεολογική Σχολή Αθηνών, από την οποία αποφοίτησε το 1963.

Χειροτονήθηκε διάκονος το 1960 και πρεσβύτερος το 1965. Υπηρέτησε έως το 1974 ιεροκήρυκας της Ιεράς Μητροπόλεως Κορίνθου. 

Στις 25 Μαΐου 1974 εξελέγη Μητροπολίτης Φιλίππων, Νεαπόλεως και Θάσου και ενθρονίστηκε στον Καθεδρικό Ναό Αγίου Παύλου Καβάλας στις 15 Ιουνίου. Το 2016 ήταν μέλος της αντιπροσωπείας της Εκκλησίας της Ελλάδος στην Πανορθόδοξη Σύνοδο της Κρήτης.

Απεβίωσε στις 29 Ιουλίου 2017 μετά από ανακοπή καρδιάς σε παραλία της Θάσου. Ενταφιάστηκε στην Ιερά Μονή Αγίου Σίλα Καβάλας.

## Παραπομπές


## Εξωτερικοί σύνδεσμοι
*Ιστοσελίδα Ι. Μ. Φιλίππων

Κατηγορία:Μητροπολίτες Φιλίππων, Νεαπόλεως και Θάσου
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Βάγκαρ

Το **Βάγκαρ** () είναι το τρίτο μεγαλύτερο σε έκταση νησί των Νήσων Φερόες, μετά το Στρέιμοϊ και το Έστουροϊ. Βρίσκεται στον Βόρειο Ατλαντικό ωκεανό και έχει έκταση 176 τ.χλμ.. Το Βάγκαρ έχει πληθυσμό 3.440 κατοίκους (εκτίμηση 1-2025). Πρωτεύουσα του νησιού είναι το Μίντβαγκουρ.

## Ιστορία

Στο Βάγκαρ βρίσκεται το μοναδικό αεροδρόμιο των Φερόες. Το αεροδρόμιο χτίστηκε κατά την περίοδο του Β΄ Παγκοσμίου Πολέμου από τους Βρετανούς, οι οποίοι κατέλαβαν τις Νήσους Φερόες με τη συγκατάθεση των κατοίκων των νησιών. Μετά τον πόλεμο παρέμεινε αχρησιμοποίητο για περίπου 20 χρόνια, αλλά στη συνέχεια τέθηκε εκ νέου σε λειτουργία έπειτα από την αναγκαία επέκταση και τον εκσυγχρονισμό του. Διαχειρίζεται περίπου 292.000 επιβάτες ετησίως (2016). Ένας τόσος μεγάλος αριθμός επιβατών για τα πρότυπα των Νήσων Φερόες ασκεί μεγάλη πίεση στα μέσα μεταφοράς, με αποτέλεσμα να κατασκευαστεί μια οδική σήραγγα (Vágatunnilin) μήκους 5 χιλιομέτρων η οποία συνδέει το Βάγκαρ με τα δύο μεγαλύτερα νησιά των Φερόες και την πρωτεύουσα Τόρσχαβν.

## Χωριά
μικρογραφία|Το Bøur είναι ένα χωριό στον δήμο Sørvágur των Νήσων Φερόε.
Το μεγαλύτερο χωριό του νησιού είναι το Μίντβαγκουρ, το οποίο έχει 1.135 κατοίκους (επίσημη εκτίμηση 1-2025) και βρίσκεται στο κέντρο του νησιού. Το Βάγκαρ έχει τρία μεγάλα χωριά: το Μίντβαγκουρ, το Σάνταβαγκουρ (1.038 κατοίκους) και το Σόρβαγκουρ (1.144 κατ.) και τρία μικρά χωριά: το Bøur (65 κατ.), το Vatnsoyrar (42 κατ.) και το Gásadalur (16 κατ.) (επίσημη εκτίμηση 1-2025). Παλιότερα υπήρχαν ακόμη δύο χωριά: το Slættanes, το οποίο εγκαταλείφθηκε το 1964 ή το 1965 και το Víkar, το οποίο εγκαταλείφθηκε το 1910.
Στο Βάγκαρ βρίσκονται και οι δύο μεγαλύτερες λίμνες των Φερόες η Sørvágsvatn και η Fjallavatn με επιφάνειες 3,4 και 1,02 τ.χλμ. αντίστοιχα.

## Γεωγραφία

### Κλίμα

### Σημαντική περιοχή για πτηνά

Οι βορειοδυτικές, δυτικές και νοτιοδυτικές ακτές του νησιού έχουν χαρακτηριστεί ως Σημαντικές περιοχές για τα πουλιά από την BirdLife International, λόγω της σημασίας του ως τόπος αναπαραγωγής για τα θαλασσοπούλια, ειδικά των αρκτικών θυελλοπουλιών (100.000 ζευγάρια), υδροβατών (5.000 ζευγάρια), θαλασσοκοράκων (500 ζευγάρια), ληστόγλαρων (20 ζευγάρια), τριδακτυλόγλαρων (8.400 ζευγάρια), Φρατέρκουλα του Ατλαντικού (40.000 ζευγάρια), λεπτοραμφόκεπφων (2.700 μεμονωμένα) και κέπφους (400 ζευγάρια).

### Όρη
Υπάρχουν 41 βουνά στο Βάγκαρ, τα κυριότερα είναι τα εξής:

### Κυριότερες λίμνες

### Κυριότεροι καταρράκτες
* Bøsdalafossur
* Múlafossur
* Reipsáfossur

right|thumb|300px|Χάρτης του Βάγκαρ

## Παραπομπές


## Εξωτερικοί σύνδεσμοι
* Το Κέντρο Τουριστικών Πληροφοριών του Βάγκαρ 

Κατηγορία:Νησιά των Νήσων Φερόες
Σάντοϊ

Το **Σάντοϊ** () είναι το πέμπτο μεγαλύτερο σε έκταση νησί των Νήσων Φερόες μετά το Στρέιμοϊ, το Έστουροϊ, το Βάγκαρ και το Σούντουροϊ. Βρίσκεται στον Βόρειο Ατλαντικό ωκεανό και έχει έκταση 112,1 τ.χλμ.. Το Σάντοϊ έχει πληθυσμό 1.276 κατοίκους και πρωτεύουσα του νησιού είναι το Σάντουρ με 514 κατοίκους. Άλλα χωριά του νησιού είναι το Σκόπουν (478 κάτοικοι), το Skálavík (172 κατ.), το Σκάρβανες (10 κατ.), το Húsavík (63 κατ.) και το Dalur (39 κατ.) (εκτίμηση 1-2025).

Οι βράχοι και οι απότομες πλαγιές του νησιού έχουν χαρακτηριστεί ως Σημαντικές περιοχές για τα πουλιά από την BirdLife International, λόγω της σημασίας του ως τόπος αναπαραγωγής για τα θαλασσοπούλια, ειδικά των αρκτικών θυελλοπουλιών (50.000 ζευγάρια), μυχών (5.000 ζευγάρια), υδροβατών (50.000 ζευγάρια), θαλασσοκοράκων (150 ζευγάρια), ληστόγλαρων (15 ζευγάρια), Φρατέρκουλα του Ατλαντικού (70.000 ζευγάρια) και κέπφους (400 ζευγάρια).

right|thumb|300px|Χάρτης του Σάντοϊ

## Παραπομπές


## Εξωτερικοί σύνδεσμοι
* Το Κέντρο Τουριστικών Πληροφοριών του Σάντοϊ 

Κατηγορία:Νησιά των Νήσων Φερόες
IYDU

Η **Διεθνής Δημοκρατική Ένωση Νεολαιών** (αγγλικά: **International Young Democrat Union**, **IYDU**) είναι παγκόσμια συμμαχία των κεντροδεξιών πολιτικών οργανώσεων νεολαίας και η πτέρυγα της νεολαίας της Διεθνούς Δημοκρατικής Ένωσης (IDU). Ιδρύθηκε το 1981, στη συνέχεια ιδρύθηκε εκ νέου το 1991, και απαριθμεί 127 πλήρη μέλη και παρατηρητές από περισσότερες από 80 χώρες. Η IYDU έχει την έδρα της στο Όσλο της Νορβηγίας. Η Ένωση, στη σημερινή μορφή της, ιδρύθηκε το Μάρτιο του 1991 στη Ουάσινγκτον. Μία προηγούμενη Ένωση με το ίδιο όνομα ιδρύθηκε τον Ιούλιο το 1981, επίσης στη Ουάσινγκτον, αλλά τελικά διαλύθηκε.

## Αρχές
Η επίσημη ιστοσελίδα της Ένωσης απαριθμεί τις βασικές αξίες του οργανισμού, όπως η δημοκρατία, ο σεβασμός των ανθρωπίνων δικαιωμάτων, των ελεύθερων αγορών και του ελεύθερου εμπορίου. Αυτές είναι οι εξής:

* η πραγματική δημοκρατία, με ισχυρές ρίζες σε μια πλήρως συμμετέχουσα κοινότητα, είναι η μόνη βιώσιμη μορφή διακυβέρνησης.

* είναι ένα βασικό ανθρώπινο δικαίωμα να ζει κανείς χωρίς φόβο δίωξης, ιδίως για λόγους φυλετικούς, θρησκείας ή φύλου. Αυτή η βασική ελευθερία είναι προϋπόθεση χωρίς την οποία άλλα ανθρώπινα δικαιώματα δεν μπορεί να υπάρξουν. Όταν υπάρχει ελευθερία από τον φόβο, όλες οι απόψεις μπορούν να εκφραστούν. Μόνο τότε μπορεί να ανθίσει η πραγματική δημοκρατία.

* οι ελεύθερες αγορές δημιουργούν ελεύθερους ανθρώπους, αφού οι ελεύθερες αγορές είναι ο μόνος τρόπος για να οικοδομήσουμε ένα σύστημα που προάγει τη δημιουργικότητα, υποστηρίζει την οικονομική ανάπτυξη, και εξασφαλίζει την ατομική ελευθερία που στηρίζει όλα τα ανθρώπινα δικαιώματα.

* Η IYDU αντιτίθεται σθεναρά στα εμπόδια στο εμπόριο μεταξύ των κρατών, καθώς μόνο με το ελεύθερο εμπόριο έρχεται πραγματική οικονομική ελευθερία. Πιστεύουμε ότι, προκειμένου ο να σπάσει ο κύκλος της φτώχειας ενός δισεκατομμυρίου ανθρώπων του κόσμου που ζουν σε συνθήκες ακραίας φτώχειας αλλά όχι εκμετάλλευσης, το εμπόριο πρέπει να διαδραματίσει κεντρικό ρόλο.

IYDU φιλοξενεί μια σειρά εκδηλώσεων για τις οργανώσεις-μέλη κάθε έτος, που περιλαμβάνει ένα φόρουμ Ελευθερίας (στα μέσα του έτους), μια ετήσια συνάντηση του Συμβουλίου, καθώς και εκπαιδευτικές επισκέψεις στο εξωτερικό. Ομιλητές στις εκδηλώσεις IYDU έχουν συμπεριλάβει νυν και πρώην επικεφαλής του κράτους και άλλες εξέχουσες πολιτικές προσωπικότητες από την κεντροδεξιά οικογένεια. Οι συμμετέχοντες σε συνέδρια IYDU έχουν προχωρήσει να γίνουν υπουργοί, βουλευτές, ανώτεροι σύμβουλοι, και οι ηγέτες της βιομηχανίας τόσο στο δημόσιο όσο και στον ιδιωτικό τομέα.

## Διευθυντές

## Παραπομπές


## Εξωτερικοί σύνδεσμοι
* IYDU official site 

Κατηγορία:Δεξιά πολιτικά κόμματα
Μπόρντοϊ

Το **Μπόρντοϊ** () είναι το έκτο μεγαλύτερο σε έκταση νησί των Νήσων Φερόες, μετά το Στρέιμοϊ, το Έστουροϊ, το Βάγκαρ, το Σούντουροϊ και το Σάντοϊ. Βρίσκεται στον Βόρειο Ατλαντικό ωκεανό και έχει έκταση 95 τ.χλμ.. Το Μπόρντοϊ έχει πληθυσμό 5.530 κατοίκους (εκτίμηση 1-2025). Πρωτεύουσα του νησιού και δεύτερη μεγαλύτερη πόλη των Φερόες είναι το Κλάκσβικ με 5.100 κατοίκους (εκτίμηση 1-2025). Στο Μπόρντοϊ υπάρχουν ακόμη έξι χωριά, το Νορτεπίλ (158 κάτοικοι), το Νορόιρι (156 κατ.), το Οαρναφιέρουρ (64 κατ.), το Όανιρ (46 κατ.), το Νορτόφτιρ (1 κατ.) και το Τεπίλ (5 κατ.) (εκτίμηση 1-2025).

## Ιστορία

Υπάρχουν επίσης τρεις εγκαταλελειμμένοι οικισμοί: το Skálatoftir, το Múli και το Fossá, όλοι στον βορρά. Το Múli ήταν ένας από τους πιο απομακρυσμένους οικισμούς στις Φερόες, μέχρι το 1989 δεν υπήρχε οδική σύνδεση, ενώ τα εμπορεύματα έπρεπε να μεταφέρονται με ελικόπτερο ή βάρκα. Οι τελευταίοι κάτοικοι έφυγαν το 1994.

## Σημαντική περιοχή για πτηνά

Το βορειότερο και το νοτιότερο τμήμα του νησιού έχουν χαρακτηριστεί ως Σημαντικές περιοχές για τα πουλιά από την BirdLife International, λόγω της σημασίας του ως τόπος αναπαραγωγής για τα θαλασσοπούλια, ειδικά των υδροβατών (250 ζευγάρια) και κέπφους (200 ζευγάρια).

## Όρη

Το νησί έχει πέντε βουνά: Lokki (755 μ.), Háfjall (647 μ.), Borðoyarnes (392 μ.), Depilsknúkur (680 μ.), και Hálgafelli (503 μ.).

right|thumb|300px|Χάρτης του Μπόρντοϊ

## Παραπομπές


## Εξωτερικοί σύνδεσμοι
* Το Κέντρο Τουριστικών Πληροφοριών για τα Βόρεια Νησιά 

Κατηγορία:Νησιά των Νήσων Φερόες